Fadilj Vokri
<s>Fadilj Vokri (; Podujevo, 23. jul 1960 — Priština, 9. jun 2018) bio je igrač FK Partizana i reprezentativac Jugoslavije.</s><s>Igrao je fudbal u periodu od 1980. do 1995. godine.</s>

<s>Sportska biografija 
Fadilj Vokri je svoju fudbalsku karijeru sa nepunih šesnaest godina započeo u nižerazrednom fudbalskom klubu FK Lapi iz Podujeva.</s><s>Tu je proveo tri sezone i 1980. godine prelazi u drugoligaš FK Prištinu iz Prištine.</s>

<s>Priština 
Sa Prištinom je uspeo da se u fudbalskoj sezoni 1982/83. plasira u prvu saveznu ligu Jugoslavije.</s><s>Sledeća fudbalska sezona 1983/84, je bila uspešna za FK Prištinu i klub je zauzeo osmo mesto na takmičarskoj tabeli, sa samo jedanaest bodova manje od prvoplasirane Crvene zvezde.</s><s>Sledeće dve sezone Priština 1984/85 i 1985/86, predvođena Vokrijem, beleži odlične rezultate i zadržava se sredini tabele tadašnje veoma jake prve jugoslovenske lige.</s><s>Za Prištinu je odigrao 84 drugoligaških utakmica i postigao je 33 gola i 88 prvoligaških utakmica i 22 gola .</s>

<s>Partizan 
Timu Partizana, tadašnjem aktuelnom prvaku Jugoslavije, Vokri se pridružio 1986. godine.</s><s>Tada su u Partizanu igrali Fahrudin Omerović, Zvonko Živković, Vladimir Vermezović, Vlado Čapljić, a tim su napustili mnogi igrači, otišli za inostranstvo, među njima je bio i Zvonko Varga centarfor i golgeter a nesrećno je te Partizanove šampionske sezone poginuo prvi golgeter Dragan Mance, tako da je Partizanu bio potreban centarfor i golgeter koji je dobijen dolaskom Vokrija.</s><s>Ubrzo je Vokri zahvaljujući svojim igrama postao miljenik Partizanovog juga i jedan od stubova tadašnje Partizanove igre i dao veliki doprinos u osvajanju titule prvaka Jugoslavije 1986/87.</s>

<s>U sledeće dve sezone Vokri sa Partizanom igra značajnu ulogu u jugoslovenskom prvenstvu.</s><s>Osvaja jedno drugo mesto 1987/88 i jedno šesto mesto 1988/89.</s>

<s>Najveći uspeh generacija Partizana, u kojoj je Vokri igrao je osvajanje jugoslovenskog kupa 1989. godine.</s><s>Partizan je ovu titulu povratio posle 32 godine.</s><s>U toj sezoni od osmine finala kupa timovi su igrali dve utakmice, jednu kod kuće a drugu u gostima.</s><s>Partizan je osvojio kup bez izgubljene utakmice i samo sa jednom nerešenom igrom.</s><s>Te godine kupu Partizan je dao 15 a primio samo 5 golova.</s><s>Finale je odigrano na stadionu JNA, što je u ono vreme bilo odomaćeno.</s><s>Partizan je igrao protiv Veleža i porazio ga je sa 6:1.</s><s>Četvrti Partizanov gol je u 55 minutu postigao Fadilj Vokri.</s>

<s>Timovi su igrali u sastavu:
 Partizan:
Omerović, Sredojević, Spasić, Vermezović, G. Petrić, D. Brnović, M. Bajović, Milojević (66' Župić), Šćepović, Vokri i Vučićević (72' Batrović) (Trener: Momčilo Vukotić)
 Velež:
Petranović, M. Hadžiabdić, I Šišić, (72' Gosto), I. Barbarić, Đurasinović, Rahimić, Repak, Jedvaj (69' Čerkić), P. Jurić, Karabeg, Tuce (Trener: Žarko Barbarić)</s>

<s>Vokri je u Partizanu proveo tri prvoligaške sezone, igrao je 55 prvenstvenih utakmica i postigao je 18 prvoligaških golova.</s>

<s>Inostranstvo 
Po odlasku u inostranstvo Vokri je igrao jednu sezonu za francuski klub FK Nim, dve godine u turskom Fenerbahčeu, jednu sezonu u francuskom klubu Burže i aktivnu igračku karijeru je završio takođe u francuskom klubu Monlusonu, gde je jedno vreme obavljao i dužnost direktora kluba.</s>

<s>Reprezentacija 
Vokri je za Fudbalsku reprezentaciju Jugoslavije igrao u periodu od 1984. do 1987. godine.</s><s>Debitovao je 12. septembra 1984. na prijateljskoj utakmici protiv Škotske, kada je i postigao svoj prvi reprezentativni gol.</s><s>Odigrao je ukupno dvanaest reprezentativnih utakmica i postigao šest golova.</s>

<s>Reprezentativne utakmice Fadilja Vokrija</s>

<s>Post igračka karijera 
Posle napuštanja aktivne igračke karijere, Vokri je i dalje ostao u fudbalu.</s><s>Posle niza funkcija po raznim klubovima, Vokri je izabran za predsednika Fudbalskog saveza Kosova.</s>

<s>Reference</s>

<s>Spoljašnje veze 
 Biografija na sajtu fudbalske reprezentacije Jugoslavije
 Nacionalni fudbalski timovi
 Vokri u dresu Partizana, video
 Slike
 Vokrijev intervju
 Predsednik FK Kosova navija za Partizan („Politika“, 18. decembar 2011)</s>

<s>Jugoslavenski fudbaleri
Fudbaleri ili nogometaši Partizana</s>

